Document ID: 31998D0010

Odločba Komisije
z dne 16. decembra 1997
o sestavi začasnih seznamov obratov tretjih držav, iz katerih države članice dovolijo uvoz izdelkov, pripravljenih iz mesa goveda, svinj, konjev ter ovac in koz
(Besedilo velja za EGP)
(98/10/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 95/408/ES z dne 22. junija 1995 o pogojih za sestavo začasnih seznamov obratov v tretjih državah, iz katerih je državam članicam v vmesnem obdobju dovoljeno uvažati nekatere proizvode živalskega izvora, ribiške proizvode ali žive školjke [1], kakor je bila spremenjena z Odločbo 97/34/ES [2], in zlasti člena 2(4) Odločbe,
ker so v Odločbi Komisije 97/222/ES [3] pripravljeni seznami tretjih držav, iz katerih države članice dovoljujejo uvoz mesnih izdelkov;
ker so bile zahteve glede zdravja živali in veterinarskih potrdil za uvoz mesnih proizvodov za države na tem seznamu določene z Odločbo Komisije 97/221/ES [4];
ker so bili začasni seznami obratov v tretjih državah, iz katerih države članice dovoljujejo uvoz proizvodov, pripravljenih iz mesa goveda, prašičev, konjev ter ovc in koz pripravljeni z Odločbo Komisije 97/365/ES [5];
ker je Komisija od Hrvaške prejela seznam obratov z jamstvi, da povsem izpolnjujejo ustrezne zdravstvene zahteve Skupnosti in da se bo, če temu ne bo več tako, izvoz iz obrata v Evropsko Skupnost začasno ukinil;
ker Komisija ni mogla v vseh zadevnih tretjih državah preveriti skladnosti njihovih obratov z zahtevami Skupnosti ter veljavnosti jamstev, ki so jih predložili pristojni organi;
ker je za Hrvaško mogoče sestaviti začasne sezname obratov, ki proizvajajo mesne izdelke;
ker so ukrepi, predvideni v tej odločbi, v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
1. Države članice dovolijo uvoz proizvodov, pripravljenih iz mesa goveda, svinj, konjev, ovac in koz iz obratov, naštetih v Prilogi k tej odločbi.
2. Za uvoz mesnih izdelkov veljajo veterinarske določbe Skupnosti, sprejete drugje.
Člen 2
Ta odločba se uporablja od 15. decembra 1997.
Člen 3
Ta odločba je naslovljena na države članice.
V Bruslju, 16. decembra 1997

Labels: 3
17
5